Komisijas ziņojums Eiropas parlamentam un Padomei par ELVGF Garantiju nodaļas izdevumiem agrīnā brīdinājuma sistēma nr. 8/2004, nr. 9/2004 un nr. 10/2004 /* SEC/2004/1575 galīgā redakcija */





Briselē, 07.12.2004 SEC(2004) 1575 galīgā redakcija KOMISIJAS ZIŅOJUMS EIROPAS PARLAMENTAM UN PADOMEI par ELVGF Garantiju nodaļas izdevumiemagrīnā brīdinājuma sistēmanr. 8/2004, nr. 9/2004un nr. 10/2004 KOMISIJAS ZIŅOJUMS EIROPAS PARLAMENTAM UN PADOMEI par ELVGF Garantiju nodaļas izdevumiem agrīnā brīdinājuma sistēma nr. 8/2004, nr. 9/2004 un nr. 10/2004 SATURA RĀDĪTĀJS 1. PROVIZORISKS APROPRIāCIJU IZLIETOJUMS 4 2. KOMENTāRI PAR 2004. GADA BUDžETA IZPILDI 4 3. SECINāJUMI 7 1. PROVIZORISKS APROPRIāCIJU IZLIETOJUMS Apropriāciju apgūšana saskaņā ar 2004. gada oktobra mēneša budžeta 1. iedaļu (dalībvalstu izdevumi no 2003. gada 16. oktobra līdz 2004. gada 31. augustam) sasniedz EUR 39 335.8 miljonus, t.i., 84.1 % no aprorpiācijām. Pirms grāmatojumu noskaidrošanas šie izdevumi ir aptuveni EUR 3 363.0 miljoni saskaņā ar abu 1. a un 1. b apakšiedaļu rādītāju. Tomēr pēc grāmatojumu noskaidrošanas šī nepietiekamā izpilde palielinās līdz EUR –3 751.5 miljoniem abām apakšiedaļām. ELVGF Garantiju nodaļas budžeta izpildes sīku pārskatu par laikposmu no 2004. gada jūnija līdz augustam, lūdzu, skatīt šim ziņojumam pievienotajās tabulās. 2. KOMENTāRI PAR 2004. GADA BUDžETA IZPILDI BUDžETA izpildi ietekmē šādi galvenie faktori: 2.1. Monetārie faktori Dolāra/eiras kurss Iepriekš norādītos izdevumos ņemtas vērā dolāra/eiras kursa svārstības. Gadījumā, ja lielu daļu eksporta kompensāciju veido kompensācijas par lauksaimniecības produktiem, īpaši par graudaugu produktiem un cukuru, un daži iekšējā atbalsta pasākumi, tādi kā atbalsts kokvilnai, izdevumi ir atkarīgi no dolāra kursa attīstības tendencēm. Saskaņā ar Padomes Regulu par budžeta disciplīnu (Padomes 2004. gada 26. septembra Regula (EK) Nr. 2040/2000) tika izstrādāta grozījumu vēstule 2004. gada lauksaimniecības budžetam, par pamatu ņemot dolāra vidējo kursu par 2003. gada jūlija, augusta un septembra mēnesi, t.i., EUR 1 = USD 1.12. Laika posmā no 2003. gada augusta līdz 2004. gada 31. jūlijam dolāra vidējais kurss bija aptuveni EUR 1 = USD 1.20, t.i., augstākā līmenī par kursu, kādu piemēroja, veidojot 2004. gada budžetu. 2.2. 1. a apakšiedaļa – Tirgus faktori Pirms grāmatojumu noskaidrošanas 1. a apakšpozīcijas izpildes līmenis ir zemāks par rādītāja noteikto, aptuveni EUR –1 235.7 miljoni. Aptuveni 44% no šīs neizpildes ir attiecināmi uz augu produktu nozari un 46% – uz dzīvnieku izcelsmes produktu nozari, kamēr aptuveni 8 % ir saistīti ar veterināro un fitosanitāro izdevumu izpildes gaitas samazināšanos. Augu produktu nozarē nepietiekamā izpilde galvenokārt attiecināma uz cukuru, graudaugu produktiem, augļiem un dārzeņiem, vīnu un citiem augu produktiem/pasākumiem. Dzīvnieku izcelsmes produktu nozarē budžeta nepietiekamā izpilde galvenokārt attiecas uz piena produktiem, liellopu un aitas gaļu. Tiek pieprasīti šādi komentāri: 05 02 01. pants. Tirgus pasākumi attiecībā uz graudaugu produktiem | Novirze: –EUR 208 miljoni (–37.0%) | (izdevumi: EUR 304 miljoni) (rādītājs: EUR 512 miljoni) | Šobrīd Komisija sagaida, ka izpilde atbilstīgi šim pantam būs mazāka par aptuveni–EUR 200 miljoniem līdz budžeta gada beigām. Šī nepietiekamā izpilde galvenokārt saistās ar zemāku atbalsta maksājumu līmeni attiecībā uz cieti, kur, ņemot vērā labvēlīgus tirgus apstākļus, ražošanas kompensācijas noteiktā likme par cieti ir nulle gandrīz visam budžeta gadam. Turklāt graudaugu produkti no intervences aģentūru rīcībā esošajiem krājumiem tika pārdoti par cenām, kas bija augstākas par tām, kuras bija spēkā budžeta veidošanas laikā. 05 02 05. pants. Cukurs | Novirze: –EUR 300 miljoni (–17.5%) | (izdevumi: EUR 1 226 miljoni) (rādītājs: EUR 1 526 miljoni) | Nepietiekamā izpilde salīdzinājumā ar rādītāja noteikto līmeni ir skaidrojama ar to, ka samazinājies cukura daudzums, ko eksportē ar kompensācijām. Komisijas dienesti sagaida, ka nepietiekamā izpilde attiecībā uz šo pantu turpināsies un sasniegs aptuveni –EUR 300 miljonus budžeta gada beigās. 05 02 08. pants. Augļi un dārzeņi | Novirze: –EUR 73 miljoni (–4.5%) | (izdevumi: EUR 1 394 miljoni) (rādītājs: EUR 1 467 miljoni) | Šobrīd Komisija sagaida, ka nepietiekamā izpilde attiecībā uz šo pantu turpināsies līdz budžeta gada beigām. Šī nepietiekamā izpilde galvenokārt ir saistīta ar to, ka samazinājies no tirgus izņemtu augļu un dārzeņu daudzums, pateicoties labvēlīgiem tirgus apstākļiem šajā nozarē. Turklāt izdevumi par atbalstu attiecībā uz banāniem bija mazāki, jo labvēlīgu tirgus apstākļu dēļ banānu cenas pieauga, un rezultātā samazinājās atbalsta likmes. 05 02 09 pants. Vīns | Novirze: –EUR 67 miljoni (–5.6%) | (izdevumi: EUR 1 025 miljoni) (rādītājs: EUR 1 092 miljoni) | Šī nepietiekamā izpilde salīdzinājumā ar rādītāja noteikto līmeni ir skaidrojama ar to, ka budžeta gada laikā vispār netika izmantota krīzes destilācija, kamēr intervences aģentūru nopirktā alkohola daudzumi bija mazāki nekā budžeta veidošanas laikā paredzētie daudzumi. Komisijas dienesti sagaida, ka nepietiekamā izpilde attiecībā uz šo pantu turpināsies līdz budžeta gada beigām un sasniegs aptuveni – EUR 70 miljonus. 05 02 11 pants. Citi augu produkti/pasākumi | Novirze: –EUR 66 miljoni (–8.5%) | (izdevumi: EUR 610 miljoni) (rādītājs: EUR 676 miljoni) | Šī nepietiekamā izpilde ir skaidrojama ar POSEI programmu ieviešanas palēnināšanos, salīdzinot ar rādītāja noteikto līmeni. 05 03 01 pants. Piens un piena produkti | Novirze: –EUR 386 miljoni (–13.1%) | (izdevumi: EUR 2 349 miljoni) (rādītājs: EUR 2 735 miljoni) | Komisijas dienesti sagaida, ka šim pantam piešķirtās budžeta apropriācijas netiks izmantotas par aptuveni –EUR 550 miljoniem līdz budžeta gada beigām. Tas galvenokārt skaidrojams ar labvēlīgiem piena produktu tirgus apstākļiem, kuru dēļ samazinājušās piena produktu eksporta kompensācijas likmes. Turklāt Komisija paredz, ka summas, kas tiks saņemtas no papildu nodokļa pienam, būs daudz lielākas nekā budžeta veidošanas laikā paredzētās summas. 05 03 02. pants. Liellopu un teļa gaļa | Novirze: –EUR 124 miljoni (–1.5%) | (izdevumi: EUR 7 640 miljoni) (rādītājs: EUR 7 764 miljoni) | Komisijas dienesti sagaida, ka šim pantam piešķirtās budžeta apropriācijas netiks izmantotas par aptuveni – EUR 250 miljoniem. Galvenais iemesls ir tas, ka liellopu gaļas eksporta apjomi ir mazāki nekā budžeta veidošanas laikā paredzētie apjomi. Turklāt budžetā tika iekļautas apropriācijas, kas ir domātas, lai atlīdzinātu dalībvalstīm to izdevumu līdzfinansējuma daļu, kas radušies saistībā ar īpašo iepirkumu shēmu pēc Eiropas Kopienu Tiesas nolēmuma lietā C239/01. Šīs apropriācijas netika izmantotas tādēļ, ka dalībvalstis vairumā gadījumu tūlīt deklarēja pienācīgās summas un saņēma atmaksu līdz iepriekšējā budžeta gada beigām. 05 03 04. pants. Cūkgaļa, olas un mājputnu gaļa, biškopības un citi dzīvnieku izcelsmes produkti | Novirze: EUR 3 miljoni (1.7%) | (izdevumi: EUR 146 miljoni) (rādītājs: EUR 143 miljoni) | Lai stabilizētu cūkgaļas tirgu, 2003. gada decembra beigās Komisija ieviesa cūkgaļas privāto uzglabāšanu un no 2004. gada janvāra beigām arī eksporta kompensācijas maksājumus svaigas un saldētas cūkgaļas eksportam. Ņemot vērā turpmāko tirgus situācijas uzlabošanos nozarē, šie abi pasākumi netika turpināti. Tomēr 2004. gada budžetā apropriācijas nevienai no šīm programmām netika iekļautas. Tāpēc, ja dalībvalstis veic visus nepieciešamos maksājumus šiem pasākumiem, kredīta apropriācijas, kas budžetā paredzētas cūkgaļas nozarei, tiks pārtērētas. 2.3. 1.b apakšiedaļa 05 04 04. pants. Pārejas instruments lauku attīstībai jaunajās dalībvalstīs | Novirze: –EUR 1 710 miljoni (–98.7%) | (izdevumi: EUR 23 miljoni) (rādītājs: EUR 1 733 miljoni) | Šis pants attiecas uz ELVGF Garantiju nodaļas pārejas instrumentu lauku attīstības finansēšanai jaunajās dalībvalstīs. Jauno dalībvalstu kavēšanās lauku attīstības programmu iesniegšanā izraisīja Komisijas dienestu kavēšanos programmu turpmākā izskatīšanā un apstiprināšanā. Neraugoties uz to, Komisijas dienesti uzskata, ka pašreizējā nepietiekamā izpilde ir īslaicīga, un sagaida, ka līdz gada beigām par šīm programmām paredzētām apropriācijām tiks pilnībā uzņemtas saistības. 3. SECINāJUMI Apropriāciju izpilde uz 2004. gada 31. augustu Apropriāciju apguves rezultāti par 2004. gada oktobri (dalībvalstu izdevumi no 2003. gada 16. oktobra līdz 2004. gada 31. augustam) atspoguļo nepietiekamu izpildi attiecībā uz 1. a apakšpozīciju. Viena daļa no šīs nepietiekamās izpildes ir saistīta ar veterināro un fitosanitāro izdevumu izpildes gaitas samazināšanos. Tomēr attiecībā uz pārējiem pasākumiem Komisijas dienesti sagaida budžeta ietaupījumus aptuveni EUR 1.6 miljardu apmērā. Minētie ietaupījumi galvenokārt būs attiecināmi uz šādiem budžeta pantiem: 05 02 01., 05 02 05., 05 02 08., 05 02 09., 05 03 01., 05 03 02. un 05 03 03. Pašreiz attiecībā uz citu pantu budžeta izpildes modeli Komisijas dienesti nevar noteikt galīgo viedokli. Izņemot 2.3. punktā iepriekšminētās piezīmes saistībā ar 05 04 04. panta izpildi, 1. b apakšpozīcijas nepietiekamā izpilde šobrīd komentārus neizraisa. 1. PIELIKUMS [pic] 2. PIELIKUMS [pic] 3. PIELIKUMS [pic]